Document ID: 31995R1688

ΚΑΝΟΝΙΣΜΟΣ (ΕΚ) αριθ. 1688/95 ΤΗΣ ΕΠΙΤΡΟΠΗΣ της 11ης Ιουλίου 1995 για τροποποίηση του κανονισμού (ΕΚ) αριθ. 2883/94 για τον καθορισμό του ισοζυγίου προβλέψεων εφοδιασμού των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 4,
Εκτιμώντας:
ότι, στον κανονισμό (ΕΚ) αριθ. 2790/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 2883/94 (4), έχουν καθοριστεί, ιδίως, οι λεπτομέρειες εφαρμογής του ειδικού καθεστώτος εφοδιασμού για τις Καναρίους Νήσους σε ορισμένα γεωργικά προϊόντα 7
ότι ο κανονισμός (ΕΚ) αριθ. 2883/94 έχει καθορίσει το προβλεπόμενο ισοζύγιο σε μεταποιημένα οπωροκηπευτικά για τις Καναρίους Νήσους για την περίοδο από 1ης Ιουλίου 1994 έως 30 Ιουνίου 1995 7 ότι, αν παραστεί ανάγκη, το ισοζύγιο αυτό μπορεί να αναθεωρηθεί προβλέποντας προσαρμογές κατά τη διάρκεια του έτους των ποσοτήτων των προϊόντων στο πλαίσιο της συνολικής ποσότητας που έχει καθοριστεί συναρτήσει των αναγκών της περιοχής αυτής 7 ότι, προκειμένου να ικανοποιηθούν οι ανάγκες των Καναρίων Νήσων σε μεταποιημένα οπωροκηπευτικά στο τέλος της περιόδου 1994/95 πρέπει να τροποποιηθεί το παράρτημα ΧΙ του κανονισμού (ΕΚ) αριθ. 2883/94 με ισχύ από την 1η Ιουνίου 1995 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΧΙ του κανονισμού (ΕΚ) αριθ. 2883/94 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουλίου 1995.

Labels: 3
18
17
5